
ROMÂNIA

CONSILIUL LOCAL AL MUNICIPIULUI TIMIŞOARA

DIRECŢIA POLIŢIEI LOCALE

Număr operator de date cu caracter personal: 5082
Str. Avram Imbroane nr. 54, 300136 Timişoara;

Tel./Fax: +40-256-246112  ; E-mail : dpctim@gmail.com
Web : www.polcomtim.ro
Nr. ______/ ______2011 

SC 2011 - ____/____2011                                                A P R O B A T
                                                                                      PRIMAR

                                                              DR. ING. GHEORGHE CIUHANDU
R E F E R A T
privind completarea  Anexei la  Hotărârea Consiliului Local nr. 371 din 30.10.2007 privind constatarea şi sancţionarea contravenţiilor pe teritoriul Municipiului Timişoara.  

Având în vedere că, în repetate rânduri, proprietarii sau utilizatorii autovehiculelor care opresc şi staţionează neregulamentar pe trotuare, piste pentru biciclişti/pietoni, spaţii verzi sau destinate amenajării ca spaţii verzi, locuri rezervate pentru diferite activităţi, pentru persoanele cu handicap, precum şi în parcuri, spaţii şi locuri de joacă pentru copii nu comunică identitatea persoanei căreia i-a fost încredinţat autovehiculul spre a fi condus, precum şi faptul că, în momentul aplicării sancţiunii persoanelor juridice, acestea invocă lipsa calităţii de subiect activ al contravenţiei prevăzute de art. 28 din Hotărârea Consiliului Local al Municipiului Timişoara nr. 371/30.10.2007.

Faţă de faptul că nu putem lua măsurile legale care se impun, deoarece actul normativ mai sus menţionat nu prevede vreo sancţiune privind necomunicarea de către proprietarii sau utilizatorii autovehiculelor oprite şi staţionate neregulamentar, a datelor privind persoana căreia i-a fost încredinţat spre deservire autovehiculul.

Propunem completarea art. 28 alin.(1) şi alin. (2)  din Anexa la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, astfel:

La articolului 28  alin. (1),  după lit. (m)   se întroduce o nouă literă,  litera  (n) cu următorul  conţinut: 

„(n) Necomunicarea de către proprietarul sau utilizatorul unui vehicul din cele prevăzute în prezenta hotărâre (persoană fizică sau juridică), la solicitarea organelor de control, a identităţii persoanei căreia i-a fost încredinţat vehiculul spre a fi deservit”.  

La articolul 28 alineatul (2) se întroduce  următorul conţinut:

           ,, - art.28 lit. n) este cuprinsă între 500-1000 lei pentru persoane fizice şi 800 – 1500 lei pentru persoane juridice”.

